એક બાજુ આ વરસાદ જો ને, રોજ સંતાકૂકડી રમી રહ્યો છે. એક દિવસ આવે ને પાછો એક દિવસ ન આવે. આ વખતે સખત ગરમી છે. એ.સી. વગર તો જાણે રહેવાય જ નહીં. આજકાલ મને કંઈ જ કરવાની ઇચ્છા થતી નથી. થાય છે કે સાવ ખાલી થઇ જઉં અને ક્યાંક દૂ…ર…. ચાલી જાઉં. મને ક્યારેક પ્રશ્ન થાય છે કે ‘મારા જીવનનો ઉદ્દેશ શું છે ? હું શું કામ જીવુ છું ?’….. પણ હજી સુધી મને આ બધા પ્રશ્નોનો જવાબ મળ્યો નથી. જો તને અંદર થોડા સમય માટે નવરાશ મળે તો વિચાર જે કે તારા જીવનનો ઉદ્દેશ શું છે ? તને ખબર છે….? હું જ્યારે જ્યારે દવાખાને જઉ છું ત્યારે ત્યારે ડોક્ટર અંકલ પૂછે છે કે મારી વેબસાઇટમાં મેં કંઈ નવું મૂક્યું કે નહિ ? ઘણુ ખરું તો ક્યારેક આવા બાહ્ય પરિબળો કે દબાણ જ મને કંઇક કરવા માટે પ્રેરે છે.